**Melcul**

*Daniela Achim Harabagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Melcul cel cu coarne moi,

Printre frunze se zarește,

A dat iama prin zavoi,

Binișor și pe mutește!

Merge încet, si se târaște,

Ca o furnicuță cară,

Dar el nu prea se grabește,

Nu duce nimic la moară.

E mai moale și mai lent,

Nu duce vreo greutate,

Dar iși cară permanent,

O casuța mică-n spate.

Casa lui e spiralată,

Are dungi pe talie,

Este si puțin bombată.

Se cheamă cochilie.

Are trei buze ciudate

Si doi ochi la scăfârlie,

Mici in varful de cornițe,

Ca o mică măciulie.

Și cînd merge, lasă dâre,

Pentru recunoaștere,

Peste frunze prin pădure,

Drumul la întoarcere.

Autor: Daniela Achim Harabagiu, poezii pentru copii 09.05.2016